Συζήτηση προτύπου:Ελληνική Επανάσταση του 1821

message: Γνωρίζει κάποιος γιατί δεν εμφανίζεται ολόκληρο το πρότυπο, αλλά μόνο μέχρι τη σειρά 'Απόηχος'; Αν ναι, θα μπορούσε κάποιος να το διορθώσει ώστε να εμφανίζεται ολόκληρο;  Ασμοδαίος (συζήτηση) 14:53, 20 Δεκεμβρίου 2013 (UTC)
 Έγινε --Francois-Pier (συζήτηση) 02:36, 2 Ιανουαρίου 2014 (UTC)
thread_title: Πρόβλημα

message: Επειδή το κεφάλαιο της Τουρκοκρατίας είναι ανεξάντλητο (αν και γελοιωδώς ρηχά καλυμμένο στην ελληνική ΒΠ) δεν σημαίνει πως χωράει σ' αυτο το πρότυπο. Κακώς μπήκε. Είναι επιστημονικό σφάλμα να θεωρηθεί ολόκληρη η περίοδος της Τουρκοκρατίας απλά προδρομική του 1821. Προφανώς η αντίληψη αυτή πηγάζει από την αντίληψη περί σκοτεινού διαλείματος. Αλλά τι ψάχνω, λεπτομέρειες! 
Αναιρέστε τις σχετικές αλλαγές μου αν νομίζετε αλλιώς. --Dipa1965 (συζήτηση) 13:12, 31 Δεκεμβρίου 2013 (UTC)
replies: text: @Dipa1965: Προφανώς, έχετε απόλυτο δίκιο ότι μία τελεολογική ανάγνωση ολόκληρης της περιόδου από το 1453 ως το 1821 ως προετοιμασίας των ελληνορθόδοξων υπηκόων του Σουλτάνου για την επανάσταση του 1821 είναι λανθασμένη από τη σκοπιά της Ιστορίας. Όπως το καταλαβαίνω, ωστόσο, ο σκοπός που εξυπηρετεί η ύπαρξη των αναφορών στα λήμματα περί της Οθωμανικής πραγματικότητας στο πρότυπο είναι να πληροφορήσει τον αναγνώστη του για τις συνθήκες στις οποίες βρίσκονταν οι ελληνορθόδοξοι πληθυσμοί της Οθωμανικής αυτοκρατορίας όταν εμφανίστηκε το εθνικό κίνημα των Ελλήνων, στο μεταίχμιο 18ου και 19ου αιώνα, και για την κατάσταση την περίοδο σχεδιασμού και έναρξης της επανάστασης. Γι' αυτό υπάρχουν οι αναφορές στα λήμματα περί των ένοπλων δυνάμεων που υπήρχαν διαθέσιμες στην πλευρά των επαναστατών [οι κλέφτες, οι αρματολοί, οι Σουλιώτες και οι Μανιάτες] και των κοινωνικών ομάδων που αποτελούσαν την "φυσική" ηγεσία των επαναστατημένων [προεστοί, Φαναριώτες]. Σίγουρα μη αμελητέα όψη του σκηνικού αυτού αποτελεί και ο Αλή Πασάς, η εξέγερση του οποίου είχε σημαντικό ρόλο στην αρχική επιτυχία του επαναστατικού εγχειρήματος. Το λήμμα για την εκπαίδευση το πρόσθεσα ο ίδιος, αν και δε το θεωρώ επαρκώς ανεπτυγμένο ή καλογραμμένο, γιατί είναι ένα από τα λίγα εκτενή άρθρα της ΒΠ για τους ελληνορθόδοξους πληθυσμούς της Οθωμανικής αυτοκρατορίας. Ο Κατσώνης θα μπορούσε νομίζω να παραλειφθεί, ενδεχομένως και τα Ορλωφικά. Ασμοδαίος (συζήτηση) 00:20, 2 Ιανουαρίου 2014 (UTC)
thread_title:  Τουρκοκρατία 

message: Έτσι όπως είναι τωρινά οργανωμένο τρίτο τμήμα του προτύπου. Νομίζω ότι η συγκέντρωση των Ελλήνων επαναστατών που έδρασαν στη Μολδοβλαχία με τους αρχηγούς των Οθωμανικών και Αιγυπτιακών δυνάμεων και των στρατευμάτων των Μεγάλων Δυνάμεων δεν είναι λογική. Θεωρώ προτιμότερο να συγκεντρωθούν μαζί ως "Επαναστατημένοι" ή "Επαναστάτες" εκείνοι που έδρασαν στις νότιες ελληνικές χώρες με εκείνους που ξεκίνησαν την επανάσταση στη Μολδοβλαχία και τους Φιλέλληνες, που τους συνέδραμαν, καθώς βρίσκονταν στο ίδιο "στρατόπεδο". Ασμοδαίος (συζήτηση) 12:33, 7 Ιανουαρίου 2014 (UTC)
replies: text: Έκανα μερικές αλλαγές στο πρότυπο: diff παλιά έκδοση μετά τις αλλαγές.
* Άλλαξα μερικές επικεφαλίδες και απλοποίησα λίγο τον κώδικά
* Αφαίρεσα τον Κοσμά τον Αιτωλό που ήταν στους διαφωτιστές(!!)
* Έβαλα σε αλφαβητική σειρά κάποια πρόσωπα που δεν ήταν. τα τούρκικα δεν ξέρω πως τα βάζουμε σε σειρα, μπορεί να τα έχω λάθος
* Αφαίρεσα κάποιους κόκκινους συνδέσμους
* Η εκστρατεία στο Μωριά είχε πολλούς κόκκινους αμετάφραστους συνδέσμους. Την ανέβασα στα γεγονότα αλλά την έκρυψα με σχόλιο, δεν ξέρω αν χρειάζεται ή αν μπορεί να μείνει. --cubic[*]star 16:00, 14 Ιανουαρίου 2014 (UTC)
* Καλώς έκανες. Η μόνη ένστασή μου είναι στην ύπαρξη αλφαβητικής σειράς. Προτιμώ τη σειρά σπουδαιότητας και άρα χρησιμότητας στην πλοήγηση.
* Η ενότητα εκστρατεία στο Μωριά δεν χρειάζεται είτε υπάρχουν τα λήμματα είτε όχι. Δεν είναι σημαντικοί ως σύνδεσμοι. -geraki (συζήτηση) 18:32, 14 Ιανουαρίου 2014 (UTC)
replies: text: :Άλλαξα την αλφαβητική σειρά σε αυτήν προηγούμενης εκδοχής και έσβησα το γκρουπ με την εκστρατεία του Μωριά. --cubic[*]star 11:07, 15 Ιανουαρίου 2014 (UTC)

text: Σας ευχαριστώ για την αλλαγή στο πρότυπο και το μήνυμα που αφήσατε, cubicstar.

text: Έχω κάποιες παρατηρήσεις: η επικεφαλίδα "νότιες ελληνικές χώρες" μου φαίνεται προτιμότερη από την "Ελλάδα", καθώς η δεύτερη ήταν έννοια εν τω γίγνεσθαι, δεν υπήρχε, δηλαδή, κάποια γενική συμφωνία για τα γεωγραφικά της όρια. Η ίδια ορολογική επιλογή βλέπω ότι υιοθετείται και σε πρόσφατη ιστοριογραφική έκδοση [την Ιστορία του Νέου Ελληνισμού, τόμος Γ']. Επίσης, η "Τουρκοκρατία" είναι όρος που τείνει προς εξαφάνιση στη σχετική επιστημονική παραγωγή και η "παιδεία" αναφέρεται επίσης γενικά στην καλλιέργεια και την κουλτούρα, όχι την εκπαίδευση, που μπορεί να αποτελεί αντικείμενο λήμματος.

text: Συμφωνώ με το Γεράκι ότι είναι προτιμότερη η σειρά σπουδαιότητας από την αλφαβητική σειρά. Τους Διαφωτιστές τους είχα τοποθετήσει σε σειρά χρονολογική και σπουδαιτότητας ακολουθώντας την πρόσφατη έκδοση του Πασχάλη Κιτρομηλίδη (Enlightenment and Revolution (Harvard University Press, 2013).

text: Συμφωνώ, επίσης, ότι καλώς αφαιρέθηκε η ενότητα "Εκστρατεία στο Μωριά". Αναρωτιέμαι, ωστόσο, γιατί να μην προστεθεί ως σύνδεσμος το λήμμα αυτό στο τμήμα του προτύπου που αφορά τα στρατιωτικά γεγονότα και ο Μαίζων ως προσωπικότητα στο τμήμα που αφορά τις ξένες χώρες, ως Γάλλος.

text: Η απορία σας για το ότι ο Κοσμάς ο Αιτωλός είχε συμπεριληθεί στο τμήμα με τους εκπροσώπους του Διαφωτισμού μου φαίνετεαι ότι δεν είναι απολύτως δικαιολογημένη: ο Διαφωτισμός δεν είναι συνώνυμος με τον -ας πούμε- Βολταίρο, που αποτελεί μόνο μια "ριζοσπαστική" έκφανσή του, αλλά έχει και άλλες, συντηρητικότερες τάσεις. Ο Κοσμάς είχε μαθητεύσει σε μια από τις μεγαλύτερες ανώτερες σχολές των Ρωμιών της Οθωμανικής αυτοκρατορίας, συνδεόταν με τον Ευγένιο Βούλγαρη -δείτε αν θέλετε και αυτά που προσέθεσα στο σχετικό λήμμα. Καλώς τον αφαιρέσατε, ωστόσο, νομίζω γιατί το λογικό θα ήταν, καθώς το λήμμα δεν αφορά το Νεοελληνικό Διαφωτισμό, αλλά την Επανάσταση, να συμπεριλαμβάνονται μόνο οι σπουδαιότεροι εκπρόσωποι του κινήματος και κυρίως εκείνοι που ανήκουν στη ριζοσπαστική πλευρά της ώριμης και ύστερης φάσης του που συνδέθηκαν με το εθνικό κίνημα των Ελλήνων. Από την άποψη αυτή με προβληματίζει το κριτήριο με βάση το οποίο προστέθηκε στο πρότυπο μια σειρά -εχμ- ελάσσονων λογίων και προσωπικοτήτων. Ασμοδαίος (συζήτηση) 22:27, 16 Ιανουαρίου 2014 (UTC)
thread_title:  αναδιοργάνωση